Ericu950/Stoicheia-meter-silver huggingface dataset:
ἥν , οὐ δ ὅλως ἐκκλίνοντες λειτουργίας τὰς κατὰ τὸ δίκαιον ἐπιβαλλούσας αὐτοῖς , θρησκεύουσι τὴν θρησκείαν τοῦ μεγάλου βασιλέως .
κηρύττειν δὲ ταύτην προσέταξε τὸ ἡμέτερον κράτος , οὕτως μέντοι ἵνα μὴ λέγωσί τινες ὅτι ἀνήκαμεν θρησκείᾳ βασιλέως τοῦ διέποντος τὴν γῆν ταύτην , μὴ ἀνεχόμενοι τοῦ ἐντειλαμένου ἡμῖν τὰ περὶ τῆς σωτηρίας .
ὡς γάρ φησι τὸ εὐαγγέλιον τοῦ Χριστοῦ ἡμῶν , ὅπερ ἐπίκρισιν ταύτην ἔχει 0 ·
ἀπόδοτε τὰ τοῦ Καίσαρος τῷ Καίσαρι καὶ τὰ τοῦ θεοῦ τῷ θεῷ .
τί λέγετε ὑμεῖς , οἱ ἐπίσκοποι καὶ προεστῶτες τοῦ σωτηρίου λόγου ;
εἰ οὕτως ἔχει τὰ τῆς ἀποδείξεως ὑμῶν , οὕτω μέντοι ἀγαπῶντες ἀλλήλους παύσασθε ἀποχρᾶσθαι ἀξιώματι βασιλέως καὶ μὴ διώκετε τοὺς ἀκριβῶς τῷ θεῷ λειτουργοῦντας , ὧν ταῖς εὐχαῖς καὶ πόλεμοι καταπαύονται ἐπὶ τῆς γῆς καὶ ἀγγέλων ἀποστατῶν ἐπιβάσεις ἀποστρέφονται .
καὶ πάντας δαίμονας φθοριμαίους διὰ δεήσεως ἐπιστομίζουσιν , καὶ τὰ δημόσια κατὰ τοὺς νόμους εἰσκομίζειν ἴσασιν , καὶ οὐκ ἀντιλέγουσι τῇ τοῦ κρατοῦντος ἐξουσίᾳ , ἀλλ εἰλικρινῶς καὶ τὴν τοῦ ἄνω θεοῦ βασιλέως ἐντολὴν φυλάττουσι καὶ τοῖς ἡμετέροις νόμοις ὑποτάσσονται .
ὑμεῖς δὲ ἀπειθεῖς ἐδείχθητε εἶναι .
ἡμεῖς μὲν ἐχρησάμεθα τῷ Ἄλφα ἕως τοῦ Ω ·
ὑμεῖς δὲ ἑαυτοῖς ἀπεδώκατε .
ἡμεῖς μέντοι καθαροὺς ἑαυτοὺς ἀφ  ὑμῶν εἶναι θέλοντες , ὡς καὶ Πιλᾶτος ἐπὶ τῆς ἐξετάσεως τοῦ ἐν ἡμῖν πολιτευομένου Χριστοῦ , μὴ θέλοντος αὐτὸν ἀνελεῖν , καὶ ὑπὲρ τοῦ παθεῖν τὸν παρακληθέντα ἐπιστραφεὶς ἐπὶ τὰ τῆς Ἀνατολῆς μέρη καὶ αἰτήσας ὕδωρ ἐπὶ χειρῶν , ἐνίψατο αὐτοῦ τὰς χεῖρας λέγων 0 ·
ἀθῶός εἰμι ἀπὸ τοῦ αἵματος τοῦ δικαίου τούτου , οὕτως καὶ τὸ ἡμέτερον κράτος διὰ παντὸς ἐνετείλατο μὴ διώκειν μή τε ἐπικλύζειν μή τε ζηλοῦν τοὺς ἐργαζομένους τὸ χωρίον τοῦ Χριστοῦ , μή τε τοὺς διοικητὰς ἀπελαύνειν τοῦ μεγάλου βασιλέως , ἵνα μὴ σήμερον μὲν ἐπὶ τοῦ ἡμετέρου κράτους αὔξειν δόξητε , καὶ μεταξὺ τοῦ παρακεκλημένου παθεῖν τὰ τῆς διαθήκης αὐτοῦ , ὡς ἐπὶ Ζαχαρίου τοῦ αἵματος 0 .
ἀλλ οἱ μετ αὐτοῦ μεταξὺ τῆς ἀφίξεως ὑπὸ τοῦ ἄνωθεν βασιλέως ἡμῶν Ἰησοῦ Χριστοῦ ἐρράγησαν , παραδοθέντες εἰς κρίσιν θανάτου , μετὰ τοῦ συνδραμόντος αὐτοῖς φθοριμαίου δαίμονος .
τοῦτο προσετάξαμεν ἐπὶ Ἀμιγητίου καὶ Κικερωνίου καὶ Δαμάσου καὶ Λάμπωνος καὶ Βρεντησίου , ἀκροατῶν γενομένων .
ἅπερ καὶ αὐτὰ τὰ πραχθέντα ἀπεστάλκαμεν πρὸς ὑμᾶς , ἵνα γνῶναι ἔχητε τὰ πραχθέντα ἐν τῇ ἐναρέτῳ συνόδῳ .
τούτοις συνέζευξε τοῖς γράμμασι καὶ τῆς συνόδου τὰ δόγματα ἐν κεφαλαίῳ ταῦτα δηλώσας ·
ὁμολογοῦμεν ἀκολούθως τῇ μεγάλῃ καὶ ὀρθοδόξῳ συνόδῳ ὁμοούσιον εἶναι τῷ πατρὶ τὸν υἱόν ·
καὶ οὐχ οὕτω νοοῦμεν τὸ ὁμοούσιον ὡς καὶ πάλαι τινὲς ἐξηγήσαντο μὴ ἀληθινῶς ὑπογράψαντες , καὶ νῦν ἕτεροι πατέρας ἐκείνους καλοῦντες , τὴν δύναμιν τῆς λέξεως ἀθετήσαντες καὶ ἑπόμενοι τοῖς γράψασι τὸ ὅμοιον δηλοῦσθαι διὰ τοῦ ὁμοουσίου , καθ ὃ οὐδενὶ τῶν λοιπῶν κτισμάτων τῶν δι αὐτοῦ γενομένων ἐμφερὴς ὁ υἱός , ἀλλ ἢ μόνῳ τῷ πατρὶ ἀφωμοίωται 0 .
οἱ γὰρ ταῦτα ἐξηγούμενοι κτίσμα ἐξαίρετον ἀσεβῶς τὸν υἱὸν τοῦ θεοῦ δογματίζουσιν .
ἡμεῖς δὲ φρονοῦμεν , ὡς καὶ αἱ σύνοδοι νῦν αἵ τε κατὰ Ῥώμην καὶ ἡ κατὰ Γαλλίαν , μίαν εἶναι καὶ τὴν αὐτὴν οὐσίαν τοῦ πατρὸς καὶ τοῦ υἱοῦ καὶ τοῦ ἁγίου πνεύματος , ἐν τρισὶ προσώποις , ὅ ἐστιν ἐν τρισὶ τελείαις ὑποστάσεσιν 0 1 .
ὁμολογοῦμεν δὲ κατὰ τὴν ἔκθεσιν τὴν ἐν Νικαίᾳ , καὶ σεσαρκῶσθαι τὸν υἱὸν τοῦ θεοῦ τὸν ὁμοούσιον ἐκ τῆς ἁγίας παρθένου Μαρίας , καὶ ἐν ἀνθρώποις ἐσκηνωκέναι , καὶ πεπληρωκέναι πᾶσαν τὴν ὑπὲρ ἡμῶν οἰκονομίαν , ἐν γενέσει καὶ πάθει καὶ ἀναστάσει καὶ τῇ εἰς οὐρανοὺς ἀναβάσει ·
καὶ πάλιν ἥξειν ἀποδιδόντα τὴν ὁμοίωσιν ἡμῖν τὴν θείαν παρ ἑαυτοῦ , θεὸν ὄντα σαρκοφόρον καὶ ἄνθρωπον θεοφόρον ·
καὶ τοὺς τοῖς προειρημένοις ἐναντία φρονοῦντας ἀναθεματίζομεν , καὶ τοὺς μὴ γνησίως ἀναθεματίζοντας τὸν εἰπόντα ὅτι πρὶν γεννηθῆναι οὐκ ἦν ὁ υἱός , ἀλλὰ γράψαντας ὅτι καὶ πρὶν ἐνεργείᾳ γεννηθῆναι δυνάμει ἦν ἐν τῷ πατρί .
τοῦτο γὰρ καὶ ἐπὶ πάντων τῶν κτισμάτων ἐστὶ τῶν μὴ ἀεὶ ὄντων μετὰ τοῦ θεοῦ , καθ ὃ ὁ υἱὸς ἀεὶ μετὰ τοῦ πατρός ἐστιν , ἀϊδίῳ γεννήσει γεγεννημένος .
ταῦτα μὲν οὖν ὁ βασιλεὺς ἐν κεφαλαίῳ δεδήλωκεν .
ἐγὼ δὲ καὶ αὐτὰ τῆς συνόδου τὰ γράμματα ἐνθήσω τῇ συγγραφῇ .
Οἱ ἐπίσκοποι τοῦ Ἰλλυρικοῦ ταῖς ἐκκλησίαις τοῦ θεοῦ καὶ ἐπισκόποις διοικήσεως Ἀσιανῆς , Φρυγίας , Καροφρυγίας , Πακατιανῆς , ἐν κυρίῳ χαίρειν .
συνελθόντων ἡμῶν ἐπὶ τὸ αὐτὸ καὶ ζητήσεως πολλῆς γενομένης περὶ τοῦ σωτηρίου λόγου , ἀπεδείξαμεν ὁμοούσιον εἶναι τὴν τριάδα πατρὸς καὶ υἱοῦ καὶ ἁγίου πνεύματος .
καὶ ἦν δίκαιον γράμματα ἀποχαράξαι πρὸς ὑμᾶς , οὐ σοφίσμασι τὰ τῆς θρησκείας τῆς τριάδος γράφοντας , ἀλλ ἐν ταπεινοφροσύνῃ καταξιωθέντας .
τουτὶ ἡμῶν τὸ γράμμα ἀπεστάλκαμεν διὰ τοῦ ἀγαπητοῦ ἀδελφοῦ ἡμῶν καὶ συλλειτουργοῦ Ἐλπιδίου τοῦ πρεσβυτέρου .
οὐ ταῖς γὰρ τῶν ἡμετέρων ἐν χερσὶν γραμμάτων , ἀλλ ἐν ταῖς τοῦ σωτῆρος ἡμῶν Ἰησοῦ Χριστοῦ βίβλοις 0 ·
ἐγὼ μέν εἰμι Παύλου , ἐγὼ δὲ Ἀπολλώ , ἐγὼ δὲ Κηφᾶ 0 .
μὴ Παῦλος ἐσταυρώθη ὑπὲρ ὑμῶν , ἢ εἰς τὸ ὄνομα Παύλου ἐβαπτίσθητε ;
καὶ ταῦτα μὲν ἤρκει τῇ ἡμετέρᾳ ταπεινώσει , μή τε τὸ καθόλου γράμματα ἀποχαράξαι πρὸς ὑμᾶς , διὰ τὸν τηλικοῦτον φόβον ὃν αὐτόθι κηρύσσετε πάσῃ τῇ ὑφ ὑμᾶς ἐπαρχίᾳ , ἀποχωρίζοντες τὸ ἅγιον πνεῦμα ἀπὸ τοῦ πατρὸς καὶ τοῦ υἱοῦ .
ἀνάγκην οὖν ἔσχομεν πέμψαι πρὸς ὑμᾶς τὸν κύριον ἡμῶν καὶ συλλειτουργὸν Ἐλπίδιον ἀπὸ τῆς βασιλευούσης Ῥωμαίων ἀρχῆς τοῦτο τὸ γράμμα ἔχοντα , καταμαθόντα εἴ γε ἄρα οὕτως ἔχει τὸ κήρυγμα ὑμῶν .
οἱ γὰρ μὴ ὁμοούσιον τὴν τριάδα κηρύττοντες ἀνά θεμα ἔστωσαν , καὶ εἴ τις τούτοις φωραθείη κοινωνῶν , ἀνάθεμα ἔστω ·
τοῖς δὲ κηρύττουσιν ὁμοούσιον τὴν τριάδα ἡ βασιλεία τῶν οὐρανῶν ἡτοίμασται .
παρακαλοῦμεν οὖν ὑμᾶς , ἀδελφοί , μὴ ἑτεροδιδασκαλεῖν , μὴ ἑτεροκαινοδοξεῖν , ἀλλ ὁμοούσιον ἀεὶ καὶ διὰ παντὸς κηρύττοντες τὴν τριάδα δυνηθῆτε κληρονομῆσαι τὴν τοῦ θεοῦ βασιλείαν .
περὶ τούτου γράφοντες καὶ ὑπόμνησιν ἔχοντες ἐχαράξαμεν τουτὶ ἡμῶν τὸ γράμμα , καὶ περὶ τῶν καθισταμένων ἐπισκόπων ἢ κατασταθέντων συλλειτουργῶν , ἐὰν μὲν εἶεν , ἐκ τῶν τέλει χρησαμένων ἐπισκόπων ὑγιεῖς , εἰ δὲ μή , ἐξ αὐτοῦ τοῦ πρεσβυτερίου 0 1 ·
ὁμοίως τε καὶ πρεσβυτέρους καὶ διακόνους , ἐξ αὐτοῦ τοῦ ἱερατικοῦ τάγματος , ἵνα ὦσιν ἀνεπίληπτοι πανταχόθεν , καὶ ἀπὸ τοῦ βουλευτηρίου καὶ στρατιωτικῆς ἀρχῆς 0 .
εἰς τοῦτο οὖν αὐτὸ οὐκ ἠβουλήθημεν διὰ πολλῶν ἀποχαράξαι , διὰ τὸ ἀποσταλῆναι ἕνα ἐκ πάντων τὸν κύριον ἡμῶν καὶ συλλειτουργὸν Ἐλπίδιον , ἐπισπούδως καταμαθόντα τὸ κήρυγμα ὑμῶν , εἴ γε οὕτως ἔχει ὥσπερ ἀκηκόαμεν παρὰ τοῦ κυρίου ἡμῶν καὶ συλλειτουργοῦ Εὐσταθίου .
λοιπὸν εἰ καί ποτε ἐν πλάνοις γεγενημένοι ἦτε , ἀποθέμενοι τὸν παλαιὸν ἄνθρωπον ἐνδύσασθε τὸν καινόν .
καὶ γὰρ καὶ ὁ αὐτὸς ἀδελφὸς καὶ συλλειτουργὸς Ἐλπίδιος διδάξει ὑμᾶς κηρῦξαι τὴν ἀληθῆ πίστιν ·
ὅτι ἡ ἁγία τριάς , ἡ ὁμοούσιος τῷ θεῷ καὶ πατρί , σὺν υἱῷ καὶ ἁγίῳ πνεύματι ἡγίασται , δεδόξασται , πεφανέρωται , πατὴρ ἐν υἱῷ , υἱὸς ἐν πατρί , σὺν ἁγίῳ πνεύματι εἰς τοὺς αἰῶνας .
φανερωθέντος γὰρ τούτου , φανερῶς δυνησόμεθα τὴν ἁγίαν τριάδα ὁμολογεῖν ὁμοούσιον , κατὰ τὴν πάλαι ἐκτεθεῖσαν πίστιν τὴν ἐν Νικαίᾳ , ἣν καὶ οἱ πατέρες ἐβεβαίωσαν .
κηρυττομένης οὖν τῆς πίστεως ταύτης , δυνησόμεθα τοῦ ἀλιτηρίου δαίμονος ἐκφυγεῖν τὰς μεθοδίας ·
σβεσθέντος γὰρ τούτου , δυνησόμεθα εἰρηνικοῖς γράμμασιν ἑαυτοὺς προσκυνεῖν ἐν εἰρήνῃ διάγοντες .
ἐγράψαμεν οὖν ὑμῖν , ἵνα εἰδέναι ἔχητε τοὺς καθαιρεθέντας Ἀρειομανίτας , τοὺς μὴ ὁμολογοῦντας ἐκ τῆς οὐσίας τοῦ πατρὸς τὸν υἱὸν μή τε τὸ ἅγιον πνεῦμα , ὧν τὰ ὀνόματα ὑπετάξαμεν ·
πολυχρόνιος , Τηλέμαχος , Φαῦστος , Ἀσκληπιάδης , Ἀμάντιος , Κλεόπατρος 0 .
καὶ ταῦτα μὲν οὕτως εἰς δόξαν πατρὸς καὶ υἱοῦ καὶ ἁγίου πνεύματος , εἰς τοὺς αἰῶνας τῶν αἰώνων , ἀμήν 0 .
ἐρρῶσθαι ὑμᾶς εὐχόμεθα τῷ πατρὶ καὶ τῷ υἱῷ σωτῆρι Χριστῷ , σὺν ἁγίῳ πνεύματι , πολλαῖς ἐτῶν περιόδοις .
ὁ μὲν δὴ πανεύφημος βασιλεὺς τοσαύτην τῶν ἀποστολικῶν δογμάτων ἐποιεῖτο φροντίδα .
Αὐδαῖος δέ τις , Σύρος καὶ τὸ γένος καὶ τὴν φωνήν , καινῶν εὑρετὴς δογμάτων κατ ἐκεῖνον ἐγένετο τὸν καιρόν , πάλαι μὲν τῶν πονηρῶν ὠδίνων ἀρξάμενος , τότε δὲ δῆλος γενόμενος .
πρῶτον μὲν γὰρ ἀνοήτως νενοηκὼς τὸ ποιήσωμεν ἄνθρωπον κατ εἰκόνα ἡμετέραν καὶ καθ ὁμοίωσιν , ἀνθρωπείαν ἔχειν μορφὴν τὸ θεῖον ὑπέλαβε , καὶ τὰ τοῦ σώματος περικεῖσθαι ἐτόπασε μόρια , τῆς θείας γραφῆς οὐ κατιδὼν τὴν διάνοιαν .
πολλάκις γὰρ ταῖς θείαις ἐνεργείαις τὰ τῶν ἀνθρωπίνων μορίων ὀνόματα περιτίθησιν , ἐπειδὴ ῥᾷον οἱ τῶν λεπτοτέρων ἐπαΐειν οὐ δυνάμενοι διὰ τούτων τοῦ θεοῦ τὴν προμήθειαν μανθάνουσι .
προστέθεικε δὲ τῇδε τῇ δυσσεβείᾳ καὶ ἕτερα παραπλήσια .
ἐκ γὰρ τῆς τοῦ Μάνεντος πλάνης ἐρανισάμενος , οὔ τε τοῦ πυρὸς οὔ τε τοῦ σκότους ἔφη εἶναι δημιουργὸν τὸν τῶν ὅλων θεόν .
ἀλλὰ ταῦτα μὲν καὶ ὅσα τοιαῦτα κατακρύπτουσιν οἱ τῆς ἐκείνου συμμορίας 0 .
φάσκουσι δὲ τῶν ἐκκλησιαστικῶν ἀπεσχοινίσθαι συλλόγων , ἐπειδὴ τινὲς μὲν τὸν ἐπάρατον εἰσπράττουσι τόκον , τινὲς δὲ γυναιξὶν οὐ νόμῳ γάμου συνοικοῦντες παρανόμως βιοῦσιν , οἱ δὲ τούτων ἀπηλλαγμένοι τούτοις ἀδεῶς κοινωνοῦσι .
διὰ ταῦτά φασιν ἐκεῖνοι καθ ἑαυτοὺς βιοτεύειν , τὴν τῶν δογμάτων ἀποκρύπτοντες βλασφημίαν .
ἔστι μέντοι καὶ ἡ σκῆψις ἀλαζονείας μεστὴ καὶ τῆς Φαρισαϊκῆς διδασκαλίας ἀπόγονος .
καὶ γὰρ ἐκεῖνοι κατηγόρουν τοῦ τῶν ψυχῶν καὶ σωμάτων ἰατροῦ , τοῖς ἱεροῖς λέγοντες ἀποστόλοις ·
ἵνα τί μετὰ τῶν τελωνῶν καὶ ἁμαρτωλῶν ἐσθίει ὁ διδάσκαλος ὑμῶν ;
καὶ διὰ τοῦ προφήτου δὲ περὶ τῶν τοιούτων φησὶν ὁ θεός ·
οἱ λέγοντες καθαρός εἰμι , μή μου ἅπτου ·
οὗτος καπνὸς τοῦ θυμοῦ μου 0 .
ἀλλὰ τὴν τούτων διελέγχειν ἄνοιαν οὐ τοῦ παρόντος καιροῦ 0 ·
οὗ δὴ ἕνεκα ἐπὶ τὰ λοιπὰ βαδιοῦμαι τῆς διηγήσεως .
κατὰ τοῦτον τὸν χρόνον καὶ ἡ τῶν Μεσσαλιανῶν ἐβλάστησεν αἵρεσις ·
Εὐχίτας δὲ τούτους προσαγορεύουσιν οἱ εἰς τὴν Ἑλλάδα φωνὴν τ οὔνομα μεταβάλλοντες .
ἔχουσι δὲ καὶ ἑτέραν προσηγορίαν ἐκ τοῦ πράγματος γενομένην ·
ἐνθουσιασταὶ γὰρ καλοῦνται , δαίμονός τινος ἐνέργειαν εἰσδεχόμενοι καὶ πνεύματος ἁγίου παρουσίαν ταύτην ὑπολαμβάνοντες .
οἱ δὲ τελείαν τὴν νόσον εἰσδεδεγμένοι ἀποστρέφονται μὲν τὴν τῶν χειρῶν ἐργασίαν ὡς πονηρίαν , ὕπνῳ δὲ σφὰς αὐτοὺς ἐκδιδόντες τὰς τῶν ὀνείρων φαντασίας προφητείας ἀποκαλοῦσι 0 .
ταύτης ἐγένοντο τῆς αἱρέσεως ἀρχηγοὶ Δαδώης τε καὶ Σάβας καὶ Ἀδέλφιος καὶ Ἑρμᾶς καὶ Συμεώνης καὶ ἄλλοι πρὸς τούτοις , οἳ τῆς μὲν ἐκκλησιαστικῆς οὐκ ἀπέστησαν κοινωνίας , οὐδὲν οὔ τε ὀνινάναι οὔ τε λωβᾶσθαι φάσκοντες τὴν θείαν τροφήν , περὶ ἧς ὁ δεσπότης ἔφη Χριστός ·
ὁ τρώγων μου τὴν σάρκα καὶ πίνων μου τὸ αἷμα ζήσεται εἰς τὸν αἰῶνα .
κρύπτειν δὲ τὴν νόσον πειρώμενοι , καὶ μετὰ ἐλέγχους ἀναιδῶς ἐξαρνοῦνται , καὶ ἀποκηρύττουσι τοὺς ταῦτα φρονοῦντας ἅπερ ἐν ταῖς ψυχαῖς περιφέρουσι .
λητώϊος μὲν οὖν ὁ τὴν Μελιτηνῶν ἐκκλησίαν ἰθύνας , ἀνὴρ ζήλῳ θείῳ κοσμούμενος , πολλὰ τῆς νόσου ταύτης σπάσαντα θεασάμενος μοναστήρια , μᾶλλον δὲ σπήλαια λῃστρικά , ἐνέπρησε ταῦτα καὶ τοὺς λύκους ἐκ τῆς ποίμνης ἐξήλασεν .
ὡσαύτως δὲ καὶ Ἀμφιλόχιος ὁ πανεύφημος , τὴν Λυκαόνων μητρόπολιν νέμειν πεπιστευμένος καὶ ἅπαν ἰθύνων τὸ ἔθνος , ἐπισκήψασαν αὐτόσε τὴν λύμην ταύτην μαθών , ἐξανέστησε πάλιν καὶ τὰ ὑπ αὐτοῦ νεμόμενα τῆς λώβης ἐκείνης ἠλευθέρωσε ποίμνια .
φλαβιανὸς δὲ ὁ πολυθρύλητος τῆς Ἀντιοχέων ἀρχιερεύς , ἐν Ἐδέσσῃ τούτους διάγειν μαθὼν τὸν οἰκεῖον τοῖς πελάζουσιν ἐγχριπτομένους ἰόν , συμμορίαν μοναχῶν ἀποστείλας ἤγαγέ τε εἰς τὴν Ἀντιόχειαν καὶ τὴν νόσον ἐξαρνουμένους τόνδε τὸν τρόπον διήλεγξε .
τοὺς μὲν γὰρ κατηγόρους ἔφη συκοφαντεῖν καὶ τοὺς μάρτυρας ψεύδεσθαι ·
τὸν δὲ Ἀδέλφιον , ἄγαν ὄντα πρεσβύτην , ἠπίως τε καλέσας καὶ πλησίον καθεσθῆναι κελεύσας 0 ·
ἡμεῖς , ἔφη , ὦ πρεσβύτα , τὸν πλείω βεβιωκότες βίον , ἀκριβέστερον καὶ τὴν ἀνθρωπείαν ἐμάθομεν φύσιν καὶ τὰ τῶν ἀντιπάλων δαιμόνων ἔγνωμεν μηχανήματα , πείρᾳ δὲ καὶ τὴν τῆς χάριτος ἐδιδάχθημεν χορηγίαν ·
οὗτοι δὲ νέοι ὄντες καὶ τούτων οὐδὲν ἀκριβῶς ἐπιστάμενοι , πνευματικωτέρων ἐπακοῦσαι λόγων οὐ φέρουσι .
τοιγάρτοι εἰπέ μοι , ὅπως φατὲ καὶ τὸ πνεῦμα τὸ ἐναντίον ὑποχωρεῖν καὶ τοῦ παναγίου πνεύματος τὴν χάριν ἐπιφοιτᾶν .
τούτοις ὁ πρεσβύτης ἐκεῖνος τοῖς λόγοις καταθελχθεὶς ἐξήμεσεν ἅπαντα τὸν κεκρυμμένον ἰόν , καὶ ἔφη μηδεμίαν μὲν ἐκ τοῦ θείου βαπτίσματος ὠφέλειαν τοῖς ἀξιουμένοις ἐγγίνεσθαι , μόνην δὲ τὴν σπουδαίαν εὐχὴν τὸν δαίμονα τὸν ἔνοικον ἐξελαύνειν .
ἕλκειν γὰρ ἕκαστον τῶν τικτομένων ἔλεγεν ἐκ τοῦ προπάτορος , ὥσπερ τὴν φύσιν , οὕτω δὴ καὶ τὴν τῶν δαιμόνων δουλείαν 0 ·
τούτων δὲ ὑπὸ τῆς σπουδαίας ἐλαυνομένων εὐχῆς , ἐπιφοιτᾶν λοιπὸν τὸ πανάγιον πνεῦμα , αἰσθητῶς καὶ ὁρατῶς τὴν οἰκείαν παρουσίαν σημαῖνον , καὶ τό τε σῶμα τῆς τῶν παθῶν κινήσεως ἐλευθεροῦν καὶ τὴν ψυχὴν τῆς ἐπὶ τὰ χείρω ῥοπῆς παντελῶς ἀπαλλάττειν , ὡς μηκέτι δεῖσθαι λοιπὸν μή τε νηστείας πιεζούσης τὸ σῶμα μή τε διδασκαλίας χαλινούσης καὶ βαίνειν εὔτακτα παιδευούσης .
οὐ μόνον δὲ ὁ τούτου τετυχηκὼς τῶν τοῦ σώματος ἀπαλλάττεται σκιρτημάτων , ἀλλὰ καὶ σαφῶς τὰ μέλλοντα προορᾷ καὶ τὴν τριάδα τὴν θείαν τοῖς ὀφθαλμοῖς θεωρεῖ .
οὕτως ὁ θεῖος Φλαβιανὸς τὴν δυσώδη διορύξας πηγὴν καὶ γυμνῶσαι παρασκευάσας τὰ θανατικὰ νάματα , πρὸς τὸν δύστηνον ἔφη πρεσβύτην ·
πεπαλαιωμένε ἡμερῶν κακῶν , ἐλέγξαι σε τὸ σὸν στόμα καὶ οὐκ ἐγώ 0 ·
τὰ δὲ χείλη σου καταμαρτυρήσαι σου 0 .
δήλης δὲ ταύτης τῆς νόσου γεγενημένης , τῆς μὲν Συρίας ἐξηλάθησαν , εἰς δὲ τὴν Παμφυλίαν ἐχώρησαν καὶ ταύτην τῆς λώβης ἐνέπλησαν .
ἐγὼ δὲ τῆς ἱστορίας τὰ λοιπὰ διηγήσομαι καὶ τῆς καταιγίδος , ἣ τὰς πολλὰς κατὰ τῶν ἐκκλησιῶν τρικυμίας ἐκίνησε , τὴν ἀρχὴν ἐπιδείξω .
ὁ γὰρ Βάλης τὴν βασιλείαν παραλαβὼν τοῖς ἀποστολικοῖς τὰ πρῶτα δόγμασιν ἐκοσμεῖτο .
τῶν δὲ Γότθων τὸν Ἴστρον διαβάντων καὶ τὴν Θρᾴκην ληϊζομένων , στρατιάν τε συναθροῖσαι καὶ στρατεῦσαι κατ αὐτῶν ἐβουλεύσατο .
ἔδοξε δὲ αὐτῷ μὴ γυμνὸν τῆς θείας παρατάξασθαι χάριτος , ἀλλὰ τῇ τοῦ παναγίου βαπτίσματος πανοπλίᾳ φραξάμενον .
καὶ τοῦτο μὲν εὖ γε ἔδοξε καὶ μάλα σοφῶς ·
τὸ δὲ μετὰ τοῦτο πολλὴν τῆς ψυχῆς μαλακίαν καὶ τῆς ἀληθείας προδοσίαν δηλοῖ .
τὸ γὰρ ὅμοιον πέπονθεν ὁ ταλαίπωρος πάθος Ἀδὰμ τῷ προπάτορι .
τοῖς γὰρ τῆς ὁμόζυγος λόγοις καὶ οὗτος καταθελχθεὶς ἐξηνδραποδίσθη , καὶ γέγονεν οὐ δορυάλωτος , ἀλλ ἀπατηλῶν καὶ γυναικείων ῥημάτων ὑπήκοος .
τῆς γάρ τοι Ἀρειανικῆς ἐξαπάτης ἐκείνη πρότερον θήραμα γενομένη συνεθήρευσε καὶ τοῦτον , καὶ σὺν αὐτῇ πεσεῖν εἰς τὸ τῆς βλασφημίας ἀνέπεισε βάραθρον .
ἡγεῖτο δὲ ξεναγῶν καὶ μυσταγωγῶν ὁ Εὐδόξιος ·
αὐτὸς γὰρ ἔτι τῆς ἐκκλησίας Κωνσταντινουπόλεως κατεῖχε τοὺς οἴακας , οὐκ ἰθύνων ἀλλὰ βαπτίζων τὸ σκάφος .
τότε δὴ οὖν παρ αὐτὸν τῆς μυήσεως τὸν καιρὸν ὅρκοις δεσμεῖ τὸν τρισάθλιον , ὥστε καὶ τῇ τοῦ δόγματος δυσσεβείᾳ προσμεῖναι , καὶ τοὺς τ ἀναντία φρονοῦντας πάντοθεν ἐξελάσαι .
Οὕτω τὴν ἀποστολικὴν ἐκεῖνος διδασκαλίαν καταλιπών , τῆς ἐναντίας μερίδος ἐγένετο ·
καὶ βραχέος διεληλυθότος χρόνου τὰ λειπόμενα τῶν ὀμωμοσμένων ἐπλήρωσεν .
ἐξήλασε μὲν γὰρ ἐκ τῆς Ἀντιόχου τὸν μέγαν Μελέτιον , ἐκ δὲ Σαμοσάτων τὸν θεῖον Εὐσέβιον , Λαοδίκειαν δὲ Πελαγίου τοῦ θαυμασίου ποιμένος ἐστέρησεν 0 ·
ὃς ἐδέξατο μὲν νέος ὢν τὸν τοῦ γάμου ζυγόν , ἐν αὐτῇ δὲ τῇ παστάδι , τῇ πρώτῃ τῶν γάμων ἡμέρᾳ , τὴν ἁγνείαν ἔπεισε τῆς κοινωνίας προτιμῆσαι τὴν νύμφην καὶ φιλοστοργίαν ἀδελφικὴν ἀντὶ γαμικῆς συναφείας ἔχειν αὐτὴν ἐξεπαίδευσεν .
οὕτω μὲν δὴ τὴν σωφροσύνην κατώρθωσεν .
εἶχε δὲ καὶ τὰς ταύτης ἀδελφὰς ἀρετὰς ἐν ἑαυτῷ σὺν αὐτῇ χορευούσας ·
οὗ δὴ ἕνεκα ψήφῳ κοινῇ τὴν προεδρίαν ἐδέξατο .
ἀλλ  ὅμως οὐ δὲ αἱ τῆς πολιτείας ἀκτίνες κατῄδεσαν τὸν τῆς ἀληθείας πολέμιον ·
ἀλλὰ τοῦτον μὲν εἰς τὴν Ἀραβίαν ἐξέπεμψεν , εἰς δὲ τὴν Ἀρμενίαν τὸν θεῖον Μελέτιον , εἰς δέ γε τὴν Θρᾴκην Εὐσέβιον τὸν τοῖς ἀποστολικοῖς ἱδρῶσι περιρρεόμενον 0 1 .
Οὗτος γὰρ πολλὰς τῶν ἐκκλησιῶν ἐρήμους εἶναι ποιμένων μαθών , στρατιωτικὸν ἀμπεχόμενος σχῆμα καὶ τιάρᾳ καλύπτων τὴν κεφαλήν , καὶ τὴν Συρίαν περιῄει καὶ τὴν Φοινίκην καὶ τὴν Παλαιστίνην , πρεσβυτέρους χειροτονῶν καὶ διακόνους καὶ τὰ ἄλλα τάγματα τῆς ἐκκλησίας ἀναπληρῶν ·
εἰ δέ ποτε καὶ ἐπισκόπων ὁμογνωμόνων ἐπέτυχε , καὶ προέδρους ταῖς δεομέναις ἐκκλησίαις πρ οὐβάλλετο .
ὁπόσην δὲ ἀνδρείαν τε καὶ σοφίαν ἐπεδείξατο βασιλικὸν δεξάμενος νόμον ὃς ἐκέλευεν αὐτὸν τὴν Θρᾴκην καταλαβεῖν , ἀναγκαῖον οἶμαι τοὺς ἀγνοοῦντας μαθεῖν 0 .
ἀφίκετο μὲν γὰρ ὁ τοῦτον κομίζων τὸν νόμον περὶ δείλην ὀψίαν ·
ὁ δέ οἱ σιγῆσαί τε παρηγγύησε καὶ κρύψαι τῆς ἀφίξεως τὴν αἰτίαν .
εἰ γὰρ μάθοι , ἔφη , τὸ πλῆθος ζήλῳ θείῳ συντεθραμμένον , σὲ μὲν κατακοντιοῦσιν , ἐγὼ δὲ τὰς ὑπὲρ τῆς σῆς τελευτῆς εἰσπραχθήσομαι δίκας .
ταῦτα εἰπὼν καὶ τὴν ἑσπερινὴν λειτουργίαν συνήθως ἐπιτελέσας , περὶ αὐτὰς τοῦ ὕπνου τὰς εἰσβολάς , ἑνὶ θαρρήσας τῶν οἰκετῶν , μόνος ἐξελήλυθεν ὁ πρεσβύτης βαδίζων ·
εἵπετο δὲ ὁ θεράπων , προσκεφάλαιον μόνον καὶ βιβλίον κομίζων .
καταλαβὼν δὲ τοῦ ποταμοῦ τὴν ὄχθην  παρ  αὐτοὺς γὰρ τοῦ ἄστεως τοὺς περιβόλους ὁ Εὐφράτης ἔχει τὸν πόρον  , ἐπέβη τε πορθμείου καὶ τοῖς ἐρέταις ἐλαύνειν ἐπὶ τὸ Ζεῦγμα προσέταξεν .
ἡμέρας δὲ γενομένης , ὁ μὲν τὸ Ζεῦγμα κατέλαβεν , τὰ δὲ Σαμόσατα ὀδυρμῶν ἦν καὶ θρήνων μεστά .
τοῦ γὰρ οἰκέτου ἐκείνου τοῖς γνωρίμοις τὰ προστεταγμένα μηνύσαντος , καὶ τίνας μὲν αὐτῷ συνεκδημῆσαι προσήκει , ποίας δὲ βίβλους κομίσαι , ὠλοφύροντο μὲν ἅπαντες τοῦ ποιμένος τὴν στέρησιν , πλήρης δὲ ὁ τοῦ ποταμοῦ πόρος τῶν πλεόντων ἐγένετο .
ἐπειδὴ δὲ ἀφίκοντο καὶ τὸν ποθούμενον εἶδον ποιμένα , ὀδυρόμενοι μὲν καὶ στένοντες καὶ πηγὰς δακρύων προχέοντες πείθειν ἐπειρῶντο μένειν , καὶ μὴ προέσθαι τοῖς λύκοις τὰ πρόβατα .
ἐπειδὴ δὲ οὐκ ἔπεισαν  ἤκουσαν δὲ αὐτοῦ τὸν ἀποστολικὸν ἀναγινώσκοντος νόμον ὃς διαγορεύει σαφῶς ἀρχαῖς καὶ ἐξουσίαις ὑποτάσσεσθαι  οἱ μὲν αὐτῷ χρυσίον προσήνεγκαν , οἱ δὲ ἀργύριον , ἄλλοι δὲ ἐσθῆτα , ἕτεροι δὲ οἰκέτας , ὡς εἰς ξένην καὶ ἑκὰς κειμένην ἀπαίροντι γῆν 0 1 2 .
ὁ δὲ σμικρά τινα παρὰ τῶν γνωριμωτέρων λαβὼν καὶ διδασκαλίαις ἅπαντας καὶ προσευχαῖς καθοπλίσας καὶ τῶν ἀποστολικῶν ὑπερμαχεῖν δογμάτων παρεγγυήσας , ἐπὶ τὸν Ἴστρον ἀπῆρεν .
οἱ δὲ τὸ σφέτερον ἄστυ καταλαβόντες καὶ ἀλλήλους παραθήξαντες , προσέμενον τῶν λύκων τὰς προσβολάς .
διηγήσομαι δὲ καὶ τῆς τούτων πίστεως τὸ θερμόν τε καὶ ἀκραιφνές , ἀδικεῖν νομίζων εἰ μὴ διὰ τῆς συγγραφῆς ἀείμνηστος γένοιτο .
ἐπειδὴ γὰρ οἱ τῆς Ἀρείου συμμορίας , τοῦ πάντα ἀρίστου ποιμένος τὴν ποίμνην γυμνώσαντες , ἕτερον ἀντ ἐκείνου πρ οὐβάλοντο πρόεδρον , οὐδεὶς τῶν τὴν πόλιν ἐκείνην οἰκούντων , οὐ πενίᾳ συζῶν , οὐ πλούτῳ κομῶν , οὐκ οἰκέτης , οὐ χειροτέχνης , οὐ γηπόνος , οὐ φυτοκόμος , οὐκ ἀνήρ , οὐ γυνή , οὐ νέος , οὐ πρεσβύτης , εἰς ἐκκλησιαστικὸν συνήθως ἀφίκετο σύλλογον ·
μόνος δὲ διῆγεν ἐκεῖνος , οὐδενὸς αὐτὸν οὔ τε ὁρῶντος οὔ τε λόγου μεταδιδόντος , καίτοι φασὶν αὐτὸν ἐπιεικείᾳ συνεζηκέναι πολλῇ .
ἐρῶ δὲ καὶ τούτου τεκμήριον .
ἐπειδὴ γὰρ λούσασθαι βουληθέντος οἱ οἰκέται τοῦ βαλανείου τὰς θύρας ἔκλεισαν τοὺς εἰσελθεῖν βουλομένους κωλύοντες , πλῆθος πρὸ τῶν θυρῶν θεασάμενος ἀναπετάσαι ταύτας ἐκέλευσε , καὶ ἀδεῶς τοῦ λουτροῦ τοὺς πάντας κοινωνῆσαι προσέταξε .
τ αὐτὸ δὲ τοῦτο καὶ ἔνδον ἐν τοῖς θόλοις πεποίηκε .
λουομένῳ γὰρ αὐτῷ παρεστηκότας ἰδών , συμμετασχεῖν τῶν θερμῶν ὑδάτων ἐκέλευσεν ·
οἱ δὲ σιγῶντες εἱστήκεισαν .
ὁ δὲ τιμὴν τὴν στάσιν ὑπολαβών , θᾶττον ἀναβὰς ἐξελήλυθεν .
οἱ δὲ τοῦ τῆς αἱρέσεως ἄγους καὶ τὸ ὕδωρ μετεσχηκέναι νομίσαντες , ἐκεῖνο μὲν τοῖς ὑπονόμοις παρέπεμψαν , ἕτερον δὲ αὐτοῖς κερασθῆναι προσέταξαν .
τοῦτο μαθὼν ἐκεῖνος ᾤχετο τὴν πόλιν καταλιπών , πόλιν οἰκεῖν ἀπεχθανομένην καὶ κοινὴν δυσμένειαν ἔχουσαν ἀβέλτερον εἶναι νομίσας καὶ λίαν ἀνόητον .
τοῦ δὲ Εὐνομίου τὰ Σαμόσατα καταλιπόντος  οὕτω γὰρ ὠνομάζετο  , Λούκιον αὐτοῖς ἀντ ἐκείνου πρ οὐβάλοντο , προφανῆ λύκον καὶ τῶν προβάτων ἐπίβουλον .
ἀλλὰ καὶ ποιμένος ἔρημα ὄντα τὰ πρόβατα τὰ ποιμένων εἰργάζετο ·
διετέλεσαν γὰρ τὴν ἀποστολικὴν διδασκαλίαν φυλάττοντες ἄσυλον .
ὅπως δὲ καὶ τοῦτον ἅπαντες ἐμυσάττοντο , ἕτερον διδάξει διήγημα .
μειράκια γὰρ δὴ κατὰ τὴν ἀγορὰν σφαῖραν ἀλλήλοις ἀντέπεμπον , τερπόμενα τῇ παιδιᾷ .
τούτου δὲ παριόντος 0 .
συνέβη τὴν σφαῖραν ἐκπεσοῦσαν διὰ τῶν τοῦ ὄνου διαβῆναι ποδῶν .
οἱ δὲ ἀνωλόλυξαν , μύσους ἀναπλησθῆναι τὴν σφαῖραν ὑπειληφότες ·
ὁ δὲ συνεὶς ἐκέλευσεν ἑνὶ τῶν ἑπομένων προσμεῖναι καὶ γνῶναι τὸ δρώμενον .
οἱ δὲ παῖδες πῦρ ἀνάψαντες καὶ τὴν σφαῖραν διὰ τῆς φλογὸς ἀκοντίσαντες , οὕτω καθαίρειν ὑπέλαβον .
καὶ οἶδα μὲν ὡς μειρακιῶδες τοῦτο καὶ τῆς παλαιᾶς λείψανον συνηθείας 0 ·
ἱκανὸν δὲ ὅμως τεκμηριῶσαι τὸ μῖσος ὁπόσον εἶχεν ἡ πόλις ἐκείνη περὶ τὴν Ἀρείου συμμορίαν 0 .
ὁ μέντοι Λούκιος οὐκ ἐζήλωσε τὴν Εὐνομίου πραότητα , ἀλλὰ πολλοὺς μὲν καὶ ἄλλους τῶν ἱερωμένων ἐξοστρακίσαι τοὺς ἄρχοντας ἔπεισε , τοὺς δέ γε διαφερόντως τῶν θείων ὑπερμαχοῦντας δογμάτων εἰς αὐτὰ ἐξέπεμψε τῆς Ῥωμαίων ἡγεμονίας τὰ τέρματα ·
Εὐόλκιον μὲν διακονίας ἠξιωμένον , εἰς Ὄασιν εἰς τὸ ἔρημον πολυθρύλητον , Ἀντίοχον δέ , καὶ τῇ Εὐσεβίου τοῦ μεγάλου συγγενείᾳ κοσμούμενον  ἀδελφιδοῦς γὰρ αὐτοῦ ἐτύγχανεν ὤν  , καὶ πολλοῖς οἰκείοις κατορθώ μασι λαμπρυνόμενον , καὶ μὲν δὴ καὶ ἱερωσύνης ἠξιωμένον , εἴς τινα τῆς Ἀρμενίας ἐσχατιάν 0 .
ὅπως δὲ οὗτος τῶν θείων ὑπερήθλει δογμάτων , τὰ μετὰ ταῦτα δηλώσει .
ἐπειδὴ γὰρ ὁ θεῖος Εὐσέβιος μετὰ τοὺς πολλοὺς ἀγῶνας καὶ τὰς ἰσαρίθμους νίκας καὶ τὸ τῶν μαρτύρων ἐδέξατο τέλος , συνῆλθε μὲν συνήθως τοῦ ἔθνους ἡ σύνοδος , ἀφίκετο δὲ καὶ Ἰοβῖνος , τῆς Πέρρης τηνικαῦτα ἐπίσκοπος ὤν .
ὀλίγον δέ τινα χρόνον οὗτος τῆς τῶν Ἀρειανιζόντων ἠνέσχετο κοινωνίας .
πάντων δὴ οὖν τὸν Ἀντίοχον ψηφισαμένων τοῦ θείου διάδοχον , καὶ παρὰ τὴν ἱερὰν τράπεζαν ἀγαγόντων τε καὶ κλῖναι βιασαμένων τὰ γόνατα , ἐπειδὴ στραφεὶς εἶδε τὸν Ἰοβῖνον τὴν δεξιὰν ἐπιτιθέντα τῇ κεφαλῇ , ἀπεσείσατό τε τὴν χεῖρα καὶ τῶν χειροτονούντων ἀποκριθῆναι προσέταξε , λέγων μὴ ἀνέξεσθαι δεξιᾶς δεξαμένης διὰ βλασφημίας τελεσθέντα μυστήρια .
ἀλλὰ ταῦτα μὲν μετ οὐ πολὺν χρόνον ἐγένετο ·
τότε δὲ εἰς τὴν Ἀρμενίαν τὴν ἐνδοτέραν ἀπήχθη .
ὁ δὲ θεῖος Εὐσέβιος παρὰ τὸν Ἴστρον διῆγε , τῶν Γότθων τὴν Θρᾴκην ληϊζομένων καὶ τὰς πόλεις πολιορκούντων , ὡς τὰ παρ ἐκείνου γραφέντα δηλοῖ .
βάρσην δέ , οὗ καὶ νῦν πολὺ τὸ κλέος οὐκ ἐν Ἐδέσσῃ μόνον ἣν ἴθυνε καὶ ταῖς ταύτης πλησιοχώροις πόλεσιν , ἀλλὰ καὶ ἐν Φοινίκῃ καὶ ἐν Αἰγύπτῳ καὶ Θηβαΐδι  ταῦτα γὰρ πάντα διελήλυθε τὰ ἔθνη διὰ τὴν τῆς ἀρετῆς περιφερόμενος λαμπηδόνα  , πρῶτον μὲν αὐτὸν ὁ Βάλης Ἄραδον οἰκεῖν τὴν νῆσον προσέταξεν ·
ἐπειδὴ δὲ ἔγνω μυρία πάντοθεν πρὸς αὐτὸν συρρέοντα πλήθη  ἀποστολικῆς γὰρ χάριτος ἀνάπλεως ὢν λόγῳ τὰς νόσους ἐξήλαυνεν  , εἰς Ὀξύρυγχον αὐτὸν τὴν Αἰγυπτίαν ἐξέπεμψε πόλιν .
ὡς δὲ κ ἀκεῖ τὸ τούτου κλέος συνήγειρεν ἅπαντας , εἰς φρούριον ἔσχατον τοῖς ἐκεῖ γειτονεῦον βαρβάροις  Φηνὼ δὲ τούτῳ ὄνομα  ὁ τῶν οὐρανῶν ἄξιος ἀπήχθη πρεσβύτης .
ἐν δὲ τῇ Ἀράδῳ φασὶ τὴν ἐκείνου μέχρι καὶ τήμερον μεμενηκέναι κλίνην , πλείστης ἀξιουμένην τιμῆς .
πολλοὶ γὰρ τῶν ἀρρωστούντων ἐπ ἐκείνης κατακλινόμενοι τὴν ὑγείαν διὰ τῆς πίστεως δρέπονται .
πάλιν τοίνυν ὁ Βάλης , τὴν ποίμνην τοῦ ποιμένος γυμνώσας , λύκον ἀντὶ ποιμένος ἐπέστησεν .
ἐπειδὴ δὲ ἅπαντες τὴν πόλιν καταλιπόντες πρὸ τοῦ ἄστεως συνηθροίζοντο , ἀφίκετο μὲν αὐτὸς εἰς τὴν Ἔδεσσαν , τῷ δὲ ὑπάρχῳ προσέταξε  Μόδεστος δὲ τηνικαῦτα ἦν  τούς τε ὑπ αὐτὸν στρατιώτας ἀθροῖσαι οἳ τὰς εἰσφορὰς εἰσπράττειν εἰώθασι , καὶ τῆς ὁπλιτικῆς δυνάμεως τοὺς παρόντας παραλαβεῖν καὶ τὸ συναθροιζόμενον σκεδάσαι πλῆθος , καὶ ῥάβδοις παίοντας καὶ ῥοπάλοις καὶ τοῖς ἄλλοις πολεμικοῖς ὀργάνοις εἰ δεήσοι χρωμένους .
ὑπὸ τὴν ἕω τοίνυν ὁ ὕπαρχος τὸ κελευόμενον ἔδρα .
διιὼν δὲ τὴν ἀγορὰν εἶδε γύναιον βρέφος φέρον ἐν ταῖς χερσὶ καὶ μάλα γε ἐπειγό μενον ·
καὶ γὰρ καὶ τὴν τῶν ἡγουμένων διέκοψε τάξιν , πάντων ἐκείνων καταφρονήσασα .
ψυχὴ γὰρ ὑπὸ θείου ζήλου πυρπολουμένη οὐδὲν ἀνθρώπινον εἰσδέχεται δέος , ἀλλὰ τὰ τοιαῦτα δείματα γέλωτα νομίζει καὶ παιδιάν .
τότε δὴ ταύτην ὁ ὕπαρχος θεασάμενος καὶ συνεὶς τὸ γιγνόμενον , ἤγαγέ τε καὶ ἤρετο ὅποι βαδίζοι .
ἡ δέ 0 ·
μεμάθηκα , ἔφη , τὰς κατὰ τῶν θείων θεραπόντων τυρευθείσας ἐπιβουλὰς καὶ θέλω τοὺς ὁμοπίστους καταλαβεῖν , ὀριγνωμένη ἵνα σὺν ἐκείνοις δέξωμαι τὰς ὑφ ὑμῶν ἐπιφερομένας σφαγάς .
τὸ δὲ βρέφος , ἔφη ὁ ὕπαρχος , τί δή ποτε φέρεις ;
ἡ δὲ ἔφη ·
ἵνα καὶ τοῦτό μοι τῆς ἀξιεράστου τελευτῆς κοινωνήσῃ .
ταῦτα ὁ ὕπαρχος παρὰ τῆς ἀνθρώπου μαθὼν καὶ διὰ ταύτης τὴν ἁπάντων ἐγνωκὼς προθυμίαν , ἀπήγγειλέ τε τῷ βασιλεῖ καὶ τὸν ἐσόμενον μάτην ἐδήλωσε φόνον ·
δύσκλειαν γάρ , ἔφη , μόνον ἐκ τοῦ δρωμένου δρεψόμεθα , ἐκείνων δὲ τὴν προθυμίαν οὐ σβέσομεν .
ἀλλὰ ταῦτα εἰπὼν τὸ μὲν πλῆθος πεῖραν λαβεῖν τῶν προσδοκηθέντων οὐκ εἴασε λυπηρῶν ·
τοὺς δὲ τούτων ἡγουμένους , πρεσβυτέρους φημὶ καὶ διακόνους , ἀγαγεῖν τε προσετάχθη καὶ δυοῖν θάτερον , ἢ πεῖσαι κοινωνῆσαι τῷ λύκῳ , ἢ τοῦ ἄστεως ἐξελάσαι καὶ εἴς τινας ἐσχατιὰς παραπέμψαι .
ἐπειδὴ δὲ συνήθροισεν ἅπαντας , ἠπίοις χρώμενος λόγοις πείθειν ἐπειρᾶτο ταῖς βασιλέως νομοθεσίαις ἀκολουθεῖν ·
παραπληξίας γὰρ ἔλεγεν εἶναι μεστὸν τῷ βασιλεῖ τηλικούτων καὶ τοσούτων ἡγουμένῳ εὐαριθμήτους ἀντιτείνειν ἀνθρώπους .
ἐπειδὴ δὲ σιγῶντες εἱστήκεισαν ἅπαντες , πρὸς τὸν τούτων ἡγούμενον  Εὐλόγιος δὲ ἦν , ἀνὴρ ἀξιέπαινος ,  εἶπεν ὁ ὕπαρχος ·
τί δή ποτε οὐκ ἀποκρίνῃ πρὸς τὰ παρ ἡμῶν εἰρημένα ;
οὐκ ᾠήθην , ἔφη ,  χρῆναι μηδὲν ἐρωτηθεὶς ἀποκρίνεσθαι  .
καὶ μήν , ὁ ὕπαρχος ἔφη , πολλοὺς διεξελήλυθα λόγους παραινῶν ὑμῖν τὰ συνοίσοντα .
ὁ δὲ Εὐλόγιος πρὸς ἅπαντας ἔφη ἐκεῖνα εἰρῆσθαι , καὶ ἄτοπον ὑπειληφέναι τοὺς ἄλλους παρωσάμενον ἀποκρίνασθαι .
εἰ δὲ ἐμὲ μόνον ἔροιο , τὴν γνώμην δηλώσω τὴν ἐμαυτοῦ .
τοιγάρτοι , ἔφη ὁ ὕπαρχος , κοινώνησον τῷ βασιλεῖ .
ὁ δὲ εἰρωνικῶς τε καὶ μάλα χαριέντως 0 ·
προσφέρει γάρ , ἔφη , καὶ μετὰ τῆς βασιλείας καὶ τῆς ἱερωσύνης μετέλαχεν ;